MJD โชว์งบ Q2/59 สุดแจ๋ว! พลิกกำไร 257.14 ล้านบาท
MJD โชว์งบ Q2/59 สุดแจ๋ว! พลิกกำไร 257.14 ล้านบาท จากปีก่อนขาดทุน 57.37 ลบ. หลังรายได้จากการขายโครงการอาคารชุดพุ่ง ขณะที่ช่วง 6 เดือนแรกกำไร 326.51 ล้านบาท โต 907% จากปีก่อน 32.43 ล้านบาท
11 ส.ค. 2559

บริษัท เมเจอร์ ดีเวลลอปเม้นท์ จำกัด (มหาชน) หรือ MJD รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 257.14 ล้านบาท หรือมีกำไรสุทธิ 0.299 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 57.37 ล้านบาท หรือขาดทุนสุทธิ 0.067 บาทต่อหุ้น
โดยผลการดำเนินงานในไตรมาสดังกล่าวพลิกกำไรเนื่องจากบริษัทมีรายได้จากการขายหน่วยในโครงการอาคารชุดเป็นเงิน 2.06 พันล้านบาท เทียบกับปีก่อนมีรายได้ 533.63 ล้านบาท
ขณะที่ผลการดำเนินงานช่วง 6 เดือนแรกมีกำไรสุทธิ 326.51 ล้านบาท หรือมีกำไรสุทธิ 0.379 บาทต่อหุ้น เพิ่มขึ้น 907% จากช่วงเดียวกันของปีก่อนที่มีกำไรสุทธิ 32.43 ล้านบาท หรือมีกำไรสุทธิ 0.038 บาทต่อหุ้น